钦定古今图书集成/明伦汇编/皇极典/第251卷 > 书经 > 太甲中
## 钦定古今图书集成/明伦汇编/皇极典/第251卷 > 书经 > 太甲中

伊尹拜手稽首曰：“修厥身，允德协于下，惟明后。先王
子惠困穷，民服厥命，罔有不悦，并其有邦厥邻。乃曰：
‘徯我后，后来无罚’。”

〈蔡传〉此言“汤德”所以协下者。

王懋乃德，视乃烈祖，无时豫怠。

〈蔡传〉汤之《盘铭》曰：“苟日新，日日新，又日新。”汤之所以懋其德者如此。太甲亦当勉于其德，视烈祖之所为，不可顷刻而逸豫怠惰也。